***PROIECT DIDACTIC***

Liceul Teoretic “Dimitrie Bolintineanu” București

**Aria curriculară**: Limbă și comunicare

**PROFESOR**: Radu Ruxandra

**DATA**:

**CLASA**: a VI-a/ a VII-a/ a VIII-a

**OBIECTUL**: Limbă şi comunicare

**SUBIECTU**L **LECȚIEI**: Derivarea. Prefixe. Sufixe

**TIPUL LECȚIEI**: mixtă

**Durata lecției**: 60 de minute

**COMPETENŢĂ GENERALĂ**

* utilizarea corectă şi adecvată a limbii române în receptarea și producerea mesajelor în diferite situaţii de comunicare

 **Obiective operaţionale**

La finalul orei, elevii vor fi capabili:

* să identifice cuvintele derivate
* să formeze cuvinte derivate
* să recunoască sufixele şi prefixele din componenţa unor cuvinte derivate

Strategia didactică

**METODE ŞI PROCEDEE FOLOSITE**: explicaţia, conversaţia, exerciţiul-joc, învăţarea prin descoperire, ciorchinele

**FORME DE ORGANIZARE A ACTIVITĂŢII ELEVILOR:** activitate frontală și individuală

**RESURSE:** capacităţile de învățare ale elevilor, cunoştinţele lor anterioare; timp- 60 de minute

**MATERIAL DIDACTIC**: *Limba și literatura română, Manual pentru clasa a VII-a*/ *a VIII-a ArtKlett*; programa școlară; fişe de lucru, Kahoot, PowerPoint, calculator, videoproiector, tablă smart

***Scenariul didactic***

**1. Moment organizatoric**

Notarea absenţelor şi pregătirea celor necesare pentru oră.

**2**.**Verificarea temei**.

**3. Captarea atenţiei:**

În debutul orei noastre, vom pleca de la rezolvarea unui rebus. În final, pe axa **AB**, veţi obţine un cuvânt care ne va conduce la tema orei de astăzi.

***Răspundeţi la următoarele întrebări:***

1. Grup de două sunete format dintr-o vocală și o semivocală care se pronunţă în aceeași silabă.

2. Forma sonoră a unei litere.

3. Grup de trei sunete diferite (o vocală si două semivocale) care formează o singură silabă.

4. Întâlnire a două [vocale](http://vocale.dictionarweb.com/) pronunţate [succesiv](http://succesiv.dictionarweb.com/) în [silabe](http://silabe.dictionarweb.com/) diferite.

5. Totalitatea cuvintelor dintr-o limbă.

6. Segment [fonetic](http://fonetic.dictionarweb.com/) alcătuit dintr-unul sau din mai multe [sunete](http://foneme.dictionarweb.com/) pronunţate printr-un singur efort respirator.

7. Forma grafică a unui sunet.

8. Ştiinţa care se ocupă de studiul sunetelor unei limbi.

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
|  |  |  |  | **A** |  |  |  |  |  |  |  |  |
|  |  |  |  | D |  |  |  |  |  |  |  |  |
|  |  |  |  | E |  |  |  |  |  |  |  |  |
|  |  |  |  | R |  |  |  |  |  |  |  |  |
|  |  |  |  | I |  |  |  |  |  |  |  |  |
|  |  |  |  | V |  |  |  |  |  |  |  |  |
|  |  |  |  | A |  |  |  |  |  |  |  |  |
|  |  |  |  | R |  |  |  |  |  |  |  |  |
|  |  |  |  | E |  |  |  |  |  |  |  |  |
|  |  |  |  | **B** |  |  |  |  |  |  |  |  |

Elevii răspund întrebărilor puse, rezolvă rebusul, obţinând pe axa AB cuvântul DERIVARE

1. DIFTONG

2. SUNET

3. TRIFTONG

4. HIAT

5. VOCABULAR

6. SILABA

7. LITERA

8. FONETICA

**4. Anunţarea subiectului şi a obiectivelor operaţionale**

Voi scrie pe tablă titlul lecţiei: Derivarea. Prefixe. Sufixe. Voi anunța obiectivele.

**5. Dirijarea învăţării**

Voi repartiza o fişă-ciorchine ce are în centru ***derivarea*** şi le voi cere elevilor să o completeze cu toate informaţiile pe care le deţin, urmând ca apoi, pe parcursul desfășurării lecţiei, să o completeze cu informaţii noi (cu roşu). Completarea se poate face pe tablă sau în Jamboard.

 Voi organiza un mic concurs: le voi solicita elevilor să scrie în caiete într-un minut cât mai multe cuvinte înrudite pornind de la cuvântul "floare" (familia lexicală). Vom scrie aceste cuvinte și pe tablă/ Jamboard și apoi la voi cere elevilor să identifice elementul comun al tuturor cuvintelor; astfel, vom putea identifica rădăcina cuvintelor respective, sufixele și prefixele pe care le vom clasifica.

 Vom vorbi despre clasificarea sufixelor şi a prefixelor. La voi prezenta elevilor un powerpoint ce conține definițiile derivării, prefixelor, sufixelor, categorii de prefixe și de sufixe cu exemple. Elevii vor fi solicitați să dea exemple de prefixe, de sufixe și de cuvinte formate cu acestea pentru fiecare categorie în parte. Lecția va fi sistematizată pe tablă/Jamboard și informațiile vor fi notate de elevi în caiete.

 ***Definiția:*** Derivarea ***este mijlocul intern de îmbogăţire a vocabularului prin care se obţin cuvinte noi cu ajutorul sufixelor şi al prefixelor.***

 ***Definiția: Prefixele sunt afixele/ sunete sau grupuri de sunete aşezate în faţa radicalului unui cuvânt pentru a forma cuvinte noi, cuvinte derivate.***

 ***Prefixele din limba română se clasifică în două mari categorii:***

***I. vechi (latinești și slave),*** *reduse ca număr, productive, formează derivate de la teme românești vechi*

1. ***ne-****formează derivate negative: neatent, needucat, necinstit, nebun, nefiresc, nedezvoltat*
2. ***în-/îm- î****nverzi, împăduri, împietri, înnopta, însera*
3. ***re-*** *(iterativ, arată repetarea acțiunii) reciti, revedea, reveni, reaminti, reface*
4. ***de-/des-/dez****- desăra, desface, desprinde, descoase, descătușat, dezordine, dezobișnuit, deznoda, dezlega*
5. ***stră-*** *străluci, strămoș, străvechi, străbate*
6. ***răs-/răz****- răscruce, răscumpăra, răstălmăci, răzgândi, răzbuna, răzbate*
7. ***pre-*** *preface, pregăti, prevedea*

***II. prefixe noi, neologice,*** *mult mai numeroase, prezente mai ales în neologismele latino- romanice, cu o frecvență mai mare în terminologiile de specialitate și în limbajul literar* ***(a-, ante-, anti-, con-/co-, contra-, i-/in-, inter-, trans-, etc.)***

1. ***a-*** *anormal, aritmic*
2. ***ante-*** *antevorbitor, antepenultimul, antebraț*
3. ***anti****- antiinfecțios, antiderapant, anticorp, antirăzboinic, anticiclon*
4. ***con-/co****- concetățean, confrate, consătean, conlucra, colocatar, coasociat*
5. ***contra****- contrafăcut, contrazice, contraindicat*
6. ***i-/in****- ilogic, ireal, irațional, ilegal, inegal, incomod, inofensiv, indisciplinat*
7. ***inter****- interurban, interstatal, intercontinental, interdisciplinar*
8. ***trans****- transoceanic, transcarpatic, transdisciplinar*

 ***Definiția: Sufixele sunt afixe/ sunete sau grupuri de sunete aşezate dupa radicalul unui cuvânt pentru a forma cuvinte noi (derivate).***

***Clasificarea sufixelor:***

1. ***După criteriul etimologic:***

***a) sufixe latinești:***

***-tor:*** *fermecător, cântător, trecător*

***-ință****: dorință, voință, trebuință*

***-(ă)tate****: bunătate, răutate, dreptate*

***b) sufixe slave:***

***-iță:*** *lădiță, oiță, fetiță*

***-nic:*** *casnic, groaznic, spornic*

***c) sufixe maghiare:***

***-șag:*** *furtișag, rămășag*

***-șug:*** *vicleșug, meșteșug, prieteșug*

***d) sufixe turcești:***

***-giu:*** *geamgiu, tablagiu, cafegiu*

***e) sufixe grecești:***

***-isi:*** *categorisi, zeflemisi*

***f) latino-romanice:***

***-ism:*** *eroism, separatistm, gândirism*

***-iza****: memoriza, dugheniza*

***-al:*** *vamal, săptămânal*

1. ***Sufixe lexicale-*** *sunt cele mai numeroase, creează cuvinte noi. După natura derivatelor formate, ele sunt:*

***- diminutivale- exprimă ideea de mai mic*** *ex. copiliţă, fetiță, nepoțel, copilaș, brăduț, puiuț, cățeluș, pantofior, vânticel, coșuleț, singurică*

***- augmentative- exprimă ideea de mai mare*** *ex. copilandru, băiețandru, băiețoi, pietroi, puștan, căsoaie*

***- colective- exprimă o colectivitate*** *ex. prundiş, frunziș, brădet, porumbiște, boierime, tinerime, tineret*

***- de agent- numeşte autorul unei acţiuni ( de obicei o meserie) ex****. păpuşar, muncitor, florar, fierar, zidar, gornist*

***- moționale- exprimă o formă de gen opusă față de cuvântul de baza*** *ex. urs-ursoaică, soț- soție, țăran-țărancă, morar-morărița*

*-* ***nume de instrument****- strecurătoare, schimbător, piperniță*

*-* ***abstracte****- bunătate, frăgezime, siguranță, amăgeală*

***- denumirea însușirii*** *( sunt adjective)- românesc, săptămânal, zgomotos*

*-* ***denumirea modalității*** *(sunt adverbe)- încetișor, românește, târâș, realmente*

1. ***Sufixe gramaticale-*** *exprimă forme flexionare, nu cuvinte noi. Apar numai în flexiunea verbală și formează modurile și timpurile*

***-i****: sufix de infinitiv a vorbi, a citi*

*-****ind****: sufix de gerunziu vorbind, citind*

***-se****: sufix de mai mult ca perfect vorbiseră*

1. ***Sufixe lexico-gramaticale-*** *formează cuvinte noi și, în același timp, exprimă o categorie gramaticală*

***-i:*** *a umbri, înnegri*

***-ui****: pietrui*

***-iza****: româniza*

1. ***Sufixe specializate pentru anumite clase morfologice:***

*a)* ***substantive:*** *biruință, cutezanță, pățanie, rudenie, dârzenie, fumăraie, măcelărie, bunătate, hărnicie, țărancă*

*b)* ***adjective****: românesc, auriu, timpuriu, zgomotos, mâncăcios, osos, durabil, vamal, fermecător*

*c)* ***verbe:*** *pietrui, româniza, ciocăni*

*d)* ***adverbe****: binișor, frățește, furiș, târâș, totalmente*

 Familia lexicală reprezintă totalitatea cuvintelor înrudite ca sens, formate de la acelaşi cuvânt de bază şi având aceeaşi rădăcină.

 Radicalul (rădăcina) este elementul comun întâlnit la cuvintele care formează o familie lexicală.

 Cuvântul de bază este cuvântul de la care se porneşte în alcătuirea unei familii lexicale.

 Cuvintele formate cu ajutorul prefixelor sau/şi al sufixelor se numesc cuvinte derivate.

 Cuvintele formate atât prin adăugarea prefixelor, cât şi a sufixelor se numesc derivate parasintetice (derivare parasintetică). Ex. îmbătrânire

 Pentru a putea aprofunda cunoştinţele, elevii sunt antrenaţi în rezolvarea unor exerciţii.

Verific modul în care au rezolvat exercițiile și au completat ciorchinele.

**6. Asigurarea feedbackului**

 Se realizează prin aprecieri verbale pe parcursul lecţiei, vizând participarea elevilor, calitatea exemplelor, claritatea şi corectitudinea exprimării. Pentru participarea activă elevii pot primi notă sau puncte în plus la următoarea notă.

**7. Asigurarea retenţei şi a transferului, evaluare**

 Le solicit elevilor să lucreze o fişă de lucru ( printată sau în format electronic) ce conține cerințe legate de derivare, tipuri de prefixe, de sufixe, pe care apoi le discutăm și le corectăm.

 Pentru fixarea cunoștințelor și pentru evaluarea lor, elevii joacă în Kahoot un joc cu întrebări legate de lecție, de derivare, sufixe, prefixe, tipurile acestora, familie lexicală etc.

<https://create.kahoot.it/details/487586a8-04d0-450f-b708-83cc58c937af>

 **8. Tema pentru acasă**

 Le comunic elevilor tema pentru acasă: Exerciții cu prefixe și sufixe

 ***Fișă de lucru***

*1.Alcătuiți cuvinte derivate cu ajutorul prefixelor****: în-/îm-; des-/dez-/de-; ne-; i-/in-, con-/co-.*** *Precizați din ce categorii fac parte aceste prefixe.*

*2.Completați cu prefixe pentru a obține antonime (de fiecare dată folosiți alt prefix):*

*a)……………………………………atent*

*b)………………………………….. real*

*c)…………………………………… comod*

*d)…………………………………… tipic*

*3.Identificați sufixele și prefixele din următoarele cuvinte: reînflorit, netineresc, refacere, strămoșește.*

*4. Încercuiți varianta corectă:*

*a) Cuvantul "înlăcrimat" este format atât cu prefix, cât și cu sufix DA NU*

*b) Prefixele re-, pre-, in-, a- sunt toate vechi DA NU*

*c) Următoarele cuvinte sunt formate toate cu prefixe noi: anormal, colocutor, irațional, anticorp DA NU*

*d) Prefixul se atașează la sfârșitul rădăcinii cu scopul de a forma cuvinte noi, derivate DA NU*

*5. Alcătuiți familia lexicală a cuvântului "pădure" (minim 5 cuvinte).*

*6*. *Alcătuiți cuvinte derivate cu sufixe diminutivale și augmentative pentru următoarele cuvinte: băiat, casă, copil, piatră.*